**FARSKÉ OZNAMY – filiálky NEMČICE ⦁ Farnosti Topoľčany**

**12. nedeľa cez rok** (Blahoželáme ku Dňu otcov)

(19.6.2022 – 26.6.2022)

▪ **Sv. omše počas týždňa v Nemčiciach a ich úmysly**:

*Streda*: 18.30 h. + Ján, Alžbeta, ich rodičia, Ľudovít a Jolana a ich deti

*Piatok*: 18.30 h. Za ctiteľov Spoločenstva Najsvätejšieho Srdca Ježišovho

*Nedeľa*: 09.00 h. + Marián Pavlík (1.výročie)

▪  **Liturgický kalendár týždňa:**

*Utorok*: Sv. Alojza Gonzágu, rehoľníka

*Streda*: Sv. Paulína z Noly **/** Sv. Jána Fišera a Tomáša Mórusa, mučeníkov

*Štvrtok*: Narodenie svätého Jána Krstiteľa (*slávnosť presunutá z 24.6.*)

*Piatok*: Najsvätejšieho Srdca Ježišovho (+ *pobožnosť s možnosťou odpustkov*)

*Sobota*: Nepoškvrneného Srdca preblahoslavenej Panny Márie

*Nedeľa*: 13. nedeľa v Cezročnom období

▪ *Personálie*: Ku dňu 1.7.2022 prichádza v našej farnosti k personálnym zmenám. Odchádza p. kaplán dp. **Lukáš Kutiš**, ktorý nastupuje ako farský administrátor v Ivanke pri Nitre. Rozlúčkové sv. omše bude mať v Nemčiciach v nedeľu 26.6. o 9.00 hod. a v Topoľčanoch 29.6. o 18.30 hod. Ďakujeme mu za jeho doterajšiu kňazskú činnosť v prospech našej farnosti. Namiesto neho k nám nastupuje p. kaplán dp. **Dominik Ondriaš**, ktorý prichádza z Nemšovej. A namiesto pátra Vladislava k nám nastupuje i veľadôstojný pán **Andrej Guniš**, doterajší farár v Žabokrekoch nad Nitrou. V uplynulom roku nám už vypomáhal so zaopatrovaním na kovidových oddeleniach topoľčianskej nemocnice. Teraz bude pôsobiť hlavne v troch zariadeniach domovov sociálnej starostlivosti na území našej farnosti a pri tom nám bude takisto vypomáhať.

▪ Novokňaz dp. Radoslav Lenčéš, ktorý pred rokom bol u nás ako diakon, bude mať v našej farnosti *novokňazské* sv. omše a to v piatok 24.6. o 11.30 hod. v Topoľčanoch a v ten istý deň 24.6. o 18.30 hod. v Nemčiciach. K vysväteniu mu blahoželáme!

▪ V dňoch 24.-26.6. bude vo farskom kostole po večerných sv. omšiach modlitbové trojdnie matiek z komunity Útecha.

▪ V nedeľu 26.6. s omšou o 8.00 hod. sa koná celodenný program *Deň radosti* a to v Krušovciach v parku za kostolom (*bližšie info na plagáte vo výveske*).

▪ V nedeľu 26.6. sa pri sv. omšiach koná celocirkevná zbierka na Dobročinné diela Svätého otca Františka (*tzv. Halier sv. Petra*). Za podporu vopred ďakujeme!

▪ V dňoch 21.-24. júla sa uskutoční pešia púť z Topoľčian do Šaštína. Záujemcovia sa môžu prihlásiť podľa inštrukcií, ktoré sú na plagáte v kostolnej výveske.

▪ V uplynulom týždni na oba naše kostoly, kvety a na pamätnú už osadenú tabuľu na farskom kostole boli obetované sumy: 20; 2x50 a 100,- € a cez účet 20 a 50,- €. Ďakujeme dobrodincom a rovnako preveľmi ďakujeme aj všetkým zainteresovaným pomocníkom za akúkoľvek pomoc pri včerajšej slávnosti birmovania. Všetkým menovaným vyslovujeme úprimne poďakovanie a srdečné Pán Boh zaplať a odmeň.